**Лабораториялық тәжірибелер.**

**Мақсаты** – студенттердің лекция және семинар сабақтарынан алған білімдерін тәжірибеде тексеру және психикалық процесстерді зерттеу дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

№ 3-тәжiрибе.

**Тақырыбы:** **Көру түйсiктерiнiң өзгешiлiктерi. Терiс бiр iздi образдар.**

**Мақсаты:** Көру түйсігі арқылы көрінетін түйсіктің терiс бiр iздi образдар заңдылығын тәжірибе арқылы байқап көру.

**Көрнекi құралдар**: Ақ қағазға түрлi түстi квадраттар жабыстырылған /қызыл, жасыл, сары, көк түстi/ көрнекiлiк.

**Барысы**: Студенттерге түрлi-түстi формадағы парақтарды ақ қабырғаға кезегiмен көрсетiп шығу керек. Бiрiншi кезект студенттер ақ қабырғадағы немесе ақ параққа қойылған қызыл түстi квадратқа 30 секунд қарап отыру керек. Уақыт өткен соң квадратты көрсетпей тығу керек. Студеттер ақ қабырғада қандай түс қалғанын, не көргенiн айтуы тиiс. /Қызыл түстi квадраттың қабырғада формасы қалады да, бірақ өз түсiн өзгертедi, яғни қабырғадағы формасы көк түстi бередi./ Соңынан қалған түрлi-түстi квадраттармен де, сондай жұмыс өткiзу керек.

**Пысықтау сұрақтар:**

1. *Терiс образды түйсiнулер дегенiмiз не?*

*2. Не себептен қызыл түстiң орнына басқа түстiң iзi қалады?*

Түсiнiктеме: Ақ бояуда спектордың 7 түрi де бар және шағылысады. Мысалы: қызыл квадратқа көп уақыт қараса, көздiң торы қызыл түске үйренiп, қызыл түстi қабылдамайды, қалған 6 түстi қабылдайды, қалған бояулар араласып, көгiлдiр болып көрiнедi. Тiтiркендiргiштердiң әсерi жойылса да мидың нерв орталықтарында квадраттың формасының бейнесi сақталып қалады.